COMUNICAT CMR

COMUNICAT CMR

În zilele de 12-13 mai 2018, în București, la Palatul Parlamentului, Sala Comisiei pentru Comunitățile de Români din Afara Țării, s-a desfășurat Congresul Consiliului Mondial Român, la care au participat reprezentanți ai românilor din țară, din Basarabia, din Italia, Canada, Portugalia, Statele Unite, tot atâtea locuri în care Consiliul Mondial Român (CMR) are filiale, reprezentanți ai societății civile, ai lumii politice, ai instituțiilor administrative și ale statului român.

Congresul CMR a plecat de la considerentul că diaspora românească trebuie să se impună printr-o nouă organizare pentru unificarea și eficientizarea eforturilor unei mase crescânde de români aflați dincolo de hotare, în care liantul îl constituie identitatea națională, tradiția și valorile culturii și spiritualității românești.

CMR consideră că într-o lume globalizată, românii din țară au nevoie de românii din afară, românii din afară au nevoie de românii din țară, unde-i leagănul spiritualității, culturii și tradiției, dar și forța politică a statului român, iar românii din Basarabia, Bucovina și alte zone limitrofe țării au nevoie de toți ceilalți români pentru a fi ajutați să rămână români în condițiile unei presiuni extraordinare care tinde să-i țină în continuare îndepărtați și izolați de filonul românesc și de trupul Țării.

Salutăm prezența la Conferința CMR a Fundației Literar-Istorice Stoika, reprezentată de domnul președinte Florian Stoica, Fundația „La noi la români”, „UNIFERO Inc”, „Asociația Siguranța Auto”, Asociația Cultural Artistică „JOC”.

MARIA PETRESCU

Contents